**ՀԱՇՎԵՏՎՈՒԹՅՈՒՆ**

**ՊԵՏԱԿԱՆ ԳՈՒՅՔԻ ԿԱՌԱՎԱՐՄԱՆ 2025 ԹՎԱԿԱՆԻ ԱՌԱՋԻՆ ԵՌԱՄՍՅԱԿԻ ԳՈՐԾՈՒՆԵՈՒԹՅԱՆ**

Պետական գույքի կառավարման կոմիտեն (այսուհետ` Կոմիտե) հաշվետու ժամանակահատվածում իրականացրել է ՀՀ օրենքներով, ՀՀ կառավարության 2021-2026 թվականների գործունեության տարեկան միջոցառումների ծրագրով և ՀՀ կառավարության որոշումներով կանոնակարգված հետևյալ կանոնադրական գործառույթները. պետական գույքի հաշվառում, մասնավորեցում, օտարում, պետական մասնակցությամբ առևտրային կազմակերպությունների լուծարում, տարածքների վարձակալության և անհատույց օգտագործման տրամադրում, շենք, շինությունների ընդհանուր տարածքների սպասարկում, պետական սեփականություն հանդիսացող շենք, շինությունների տանիքներին և ձեղնահարկերում ալեհավաքների տեղադրման թույլտվության տրամադրում, ինչպես նաև Կոմիտեի ենթակայությանը հանձնված մասնավորեցման ենթակա պետական մասնակցությամբ առևտրային կազմակերպությունների կառավարում և պետական մասնակցությամբ այլ առևտրային կազմակերպությունների գործունեության կառավարման համակարգում։

Հաշվետու ժամանակաշրջանում կատարված աշխատանքների արդյունքները ներկայացվում են ըստ պետական գույքի կառավարման բնագավառների.

**1. Պետական մասնակցությամբ առևտրային կազմակերպությունների կառավարում և համակարգում**

Կազմակերպությունների ֆինանսատնտեսական վիճակի դիտարկում (մոնիտորինգի իրականացում)

Հաշվետու ժամանակահատվածում ՀՀ կառավարության 2017թ․հոկտեմբերի 5-ի թիվ 1262-Ն որոշման համաձայն իրականացվել է 2024 թվականի հունվարի 1-ի դրությամբ պետական կառավարման մարմինների ենթակայության ֆինանսատնտեսական վերլուծության ենթակա առևտրային կազմակերպությունների ցանկերի ճշգրտում։

Կոմիտեի նախագահի 2025 թվականի փետրվարի 24-ի թիվ 86-Ա հրամանով մեթոդական ուղեցույցում իրականացված փոփոխության հիման վրա մշակվել է ՀՀ կառավարության 2017թ․հոկտեմբերի 5-ի թիվ 1262-Ն որշմամբ հաստատված Ձև 3 և շրջաբերական գրությամբ ներկայացվել է համապատասխան մարմիններ։

Կազմակերպությունների կառավարման համակարգում

Նախապատրաստվել և շրջանառության մեջ են դրվել թվով 10 ՀՀ կառավարության որոշման նախագծեր, որոնցից 1-ի համար ընդունվել է ՀՀ կառավարության համապատասխան որոշում՝

- Մշակվել է Ստեփանավանի բժշկական կենտրոն փակ բաժնետիրական ընկերության Հայաստանի Հանրապետության հարյուր տոկոս սեփականությունը հանդիսացող բաժնետոմսերով հավաստված իրավունքները հավատարմագրային կառավարման հանձնելու նպատակով մրցույթի նախաորակավորման փուլ կազմակերպելու, մրցութային հանձնաժողովի կառուցվածքը, նախաորակավորման մասնակիցների նկատմամբ չափանիշները և նախաորակավորման գնահատման կարգը հաստատելու մասին» ՀՀ կառավարության որոշման նախագիծը։ Ընդունվել է ՀՀ կառավարության 06.03.2025թ. թիվ 255-Ա որոշումը։

- Մշակվել և սահմանված կարգով ՀՀ կառավարության քննարկմանն է ներկայացվել «Արմենիկում» փակ բաժնետիրական ընկերության կանոնադրական կապիտալը նվազեցնելու, Հայաստանի Հանրապետության տարածքային կառավարման և ենթակառուցվածքների նախարարության պետական գույքի կառավարման կոմիտեին գույք ամրացնելու և «Արմենիկում» փակ բաժնետիրական ընկերության պետական սեփականություն հանդիսացող բաժնետոմսերը մասնավորեցնելու մասին» ՀՀ կառավարության որոշման նախագիծը։ Ֆինանսատնտեսական նախարարական կոմիտեի 2025թ․ փետրվարի 21-ի նիստի թիվ ԿԱ/60-2025 արձանագրության 8-րդ կետով՝ Նախագծին տրվել է դրական դիրքորոշում՝ պայմանով, որ Նախագիծը կխմբագրվի՝ կհանվի «Արմենիկում» ՓԲԸ-ի մասնավորեցմանն առնչվող դրույթները և ընկերության կանոնադրական կապիտալի նվազեցման միջոցով ք.Երևան, Նալբանդյան փող․ 37 հասցեում գտնվող անշարժ գույքը Պետական գույքի կառավարման կոմիտեին կամրացվի, եթե ՀՀ արդարադատության նախարարությունը հավաստի, որ այն չի խոչընդոտի ընթացող քրեական գործին։

- Մշակվել և ՀՀ կառավարության քննարկմանն է ներկայացվել «Հայաստանի Հանրապետության կառավարության 2020 թվականի մայիսի 21-ի թիվ 771-Լ որոշման մեջ փոփոխություն և լրացում կատարելու մասին» ՀՀ կառավարության որոշման նախագիծը, որով նախատեսվում է սահմանել «Ձեռնարկատեր + Պետություն հակաճգնաժամային ներդրումների կառավարիչ» փակ բաժնետիրական ընկերության վարձատրության (կառավարման վճար) չափը և տնօրենների խորհրդի ձևավորման սկզբունքը։

- Մշակվել և շրջանառության մեջ է դրվել «Հայաստանի հանրապետության 2025 թվականի պետական բյուջեի մասին» օրենքում վերաբաշխում, փոփոխություններ և լրացումներ, Հայաստանի Հանրապետության կառավարության 2024 թվականի դեկտեմբերի 27-ի N 2060-Ն որոշման մեջ փոփոխություններ և լրացումներ կատարելու մասին» ՀՀ կառավարության որոշման նախագիծը, որով նախատեսվում է «Հայաստանի պետական հետաքրքրությունների ֆոնդ» ՓԲԸ-ին ՀՀ պետական բյուջեից տրամադրել գումար՝ ՀՀ պետական բյուջեի նկատմամբ ունեցած պարտավորությունները մարելու համար։

- Մշակվել և շրջանառության մեջ է դրվել «Հայաստանի Հանրապետության 2025 թվականի պետական բյուջեի մասին» օրենքում վերաբաշխում, փոփոխություններ և լրացումներ, Հայաստանի Հանրապետության կառավարության 2024 թվականի դեկտեմբերի 27-ի N 2060-Ն որոշման մեջ փոփոխություններ և լրացումներ կատարելու և «Հայաստանի Հանրապետության արտակարգ իրավիճակների նախարարության «Արտակարգ իրավիճակների օդանավակայան» փակ բաժնետիրական ընկերության լուծարման գործընթացը կանոնակարգելու մասին» ՀՀ կառավարության որոշման նախագիծը, որով նախատեսվում է «Արտակարգ իրավիճակների օդանավակայան» ՓԲԸ-ին ՀՀ պետական բյուջեից տրամադրել գումար՝ պարտավորությունները մարելու և լուծարման գործընթացն ավարտելու համար։

- Մշակվել և սահմանված կարգով ՀՀ կառավարության քննարկմանն է ներկայացվել «Կապանի մշակույթի կենտրոն» պետական ոչ առևտրային կազմակերպությունը լուծարելու մասին»ՀՀ կառավարության որոշման նախագիծը։

- Մշակվել և սահմանված կարգով ՀՀ կառավարության քննարկմանն է ներկայացվել «Հայաստանի Հանրապետության 2025 թվականի պետական բյուջեի մասին» օրենքում վերաբաշխում, փոփոխություններ և լրացումներ, Հայաստանի Հանրապետության կառավարության 2024 թվականի դեկտեմբերի 27-ի N2060-Ն որոշման մեջ փոփոխություններ և լրացումներ կատարելու և Հայաստանի Հանրապետության տարածքային կառավարման և ենթակառուցվածքների նախարարությանը գումար հատկացնելու մասին» ՀՀ կառավարության որոշման նախագիծը, որով նախատեսվում է շենքի արտաքին լուսավորությունն ապահովելու նպատակով «Ռիփաբլիք Պլազա» ԲԲԸ-ին ՀՀ պետական բյուջեից տրամադրել գումար՝ ք․Երևան, Նալբանդյան 28 հասցեի շենքի արտաքին լուսավորությունն ապահովելու համար։

- Մշակվել և սահմանված կարգով ՀՀ կառավարության քննարկմանն է ներկայացվել «Կարեն Դեմիրճյանի անվան մարզահամերգային համալիր» փակ բաժնետիրական ընկերությանը տրամադրված բյուջետային վարկը կանոնադրական կապիտալում ներդնելու համար ցուցանիշներ սահմանելու և կանոնադրական կապիտալն ավելացնելու մասին» ՀՀ կառավարության որոշման նախագիծը։

- Մշակվել և սահմանված կարգով ՀՀ կառավարության քննարկմանն է ներկայացվել «Հայաստանի Հանրապետության առողջապահության նախարարության «Հանրապետական անձավաբուժական կենտրոն» փակ բաժնետիրական ընկերության պետական սեփականություն հանդիսացող բաժնետոմսերը մասնավորեցնելու մասին» ՀՀ կառավարության որոշման նախագիծը։

- Մշակվել և սահմանված կարգով ՀՀ կառավարության քննարկմանն է ներկայացվել Հայաստանի Հանրապետության կառավարության 2024 թվականի մայիսի 2-ի N 640-Ա որոշման մեջ լրացում կատարելու մասին» ՀՀ կառավարության որոշման նախագիծը, որով նախատեսվում է «Նորամուծության և ձեռներեցության ազգային կենտրոն» ՊՈԱԿ-ի լուծարումից հետո մնացած գույքը ամրացնել ՀՀ տարածքային կառավարման և ենթակառուցվածքների նախարարության պետական գույքի կառավարման կոմիտեին։

ՀՀ կառավարության համապատասխան որոշումով «Գալակտիկա» ՓԲԸ-ի 80 տոկոս պետական սեփականություն հանդիսացող բաժնետոմսերը հանձնվել են Պետական գույքի կառավարման կոմիտեին։ Կատարվել է բաժնետոմսերի հանձնում-ընդունում։

Հրավիրվել են բաժնետերերի 1 արտահերթ և տնօրենների խորհրդի 1 նիստ: Ապահովել է՝ պետական կառավարման այլ մարմինների կողմից ստեղծված ընկերությունների տնօրենների թվով 12 խորհուրդների աշխատանքներին մասնակցություն։

Կազմակերպությունների լուծարման գործընթացի կազմակերպում

Հաշվետու ժամանակահատվածում ընդունվել է 2 կազմակերպության լուծարման մասին որոշումներ, 1 կազմակերպության լուծարման գործընթացն ավարտվել է։

01․04․2025թ․ դրությամբ լուծարման գործընթացում են գտնվում 10 կազմակերպություններ:

Լուծարվող կազմակերպություններում իրականացվել է շուրջ 5,058.0 հազ.դրամ վճարումներ, որից ՀՀ պետական բյուջե` 1,647.0 հազ.դրամ, աշխատավարձի գծով` 3,049.0 հազ.դրամ և այլ կրեդիտորական պարտք 362.0 հազ.դրամ։

**2. Պետական գույքի հաշվառման գրանցամատյանի վարում**

Հաշվետու ժամանակահատվածում խմբագրվել է պետական գույքի էլեկտրոնային հաշվառման համակարգում գրանցված և նախկինում չհաշվառված հետևյալ տեղեկատվությունը․ 443 շենք և շինություններ, 21 չկառուցապատված հողամաս, 297 միավոր տրանսպորտային միջոց, 30 անվանում մտավոր սեփականության օբյեկտ։

**3. Պետական անշարժ ու շարժական գույքի տնօրինում և օգտագործում**

Հաշվետու ժամանակահատվածում մշակվել և ՀՀ օրենսդրությամբ սահմանված կարգով շրջանառության մեջ է դրվել պետական անշարժ գույքի տնօրինման մասին 86 իրավական ակտի նախագիծ, որից՝ Կոմիտեի նախագահի 59 հրամանի նախագիծ, ՀՀ կառավարության որոշման 27 նախագիծ։ Նշված նախագծերից ՀՀ կառավարության կողմից ընդունվել է 11-ը, 4-ը ներկայացվել է ՀՀ կառավարության քննարկմանը, 12-ը գտնվում է շրջանառության մեջ։

231 միավոր անշարժ գույքից 71 միավորի նկատմամբ կատարվել են իրավունքի պետական գրանցման աշխատանքներ, 158 միավոր անշարժ գույքի նկատմամբ կատարվել են սխալների և վրիպակների ուղղման, նոր վկայականների և հասցեների գրանցման աշխատանքներ, 2 միավոր անշարժ գույքի վերաբերյալ պահանջվել են միասնական տեղեկանքներ։

Պետության կարիքների համար հողամասերի, շենք-շինությունների չափագրման և հատակագծերի կազմման ծառայությունների մատուցման պետական գնման թիվ ՊԳԿԿ-ԳՀԾՁԲ-2025/1-2 պայմանագրի համաձայն իրականացվել են 21 միավոր հողամասի և շինության չափագրման աշխատանքներ, իսկ N ՊԳԿԿ-ԳՀԾՁԲ-2025/2 պայմանագրի համաձայն՝ 1 միավոր անշարժ գույքի սեյսմիկ գնահատում։

215 միավոր ավտոմեքենաների նկատմամբ կատարվել են պետական գրանցման աշխատանքներ, 38 միավոր անշարժ գույք հաշվառվել է պետական գույքի հաշվառման համակարգում, 9 միավոր անշարժ գույքի համար կազմվել են համապատասխան փաթեթներ, որոնք ներկայացվել են համապատասխան համայնքներ՝ հողամասերի նպատակային նշանակությունների փոփոխության, հասցեների տրամադրման, սահմանների ճշտման և այլ նպատակներով։

Կոմիտեում ստեղծված գույքի հանձնման-ընդունման հանձնաժողովի կողմից հաշվետու ժամանակահատվածում Կոմիտեի հաշվեկշիռ է ընդունվել 39 միավոր անշարժ գույք (այդ թվում հողամաս), 264 միավոր տրանսպորտային միջոց, Կոմիտեի կողմից հանձնվել է 9 միավոր անշարժ գույք (այդ թվում հողամաս, բնակելի տարածքներ) և 12 միավոր տրանսպորտային միջոց։

Հիմք ընդունելով ՀՀ կառավարության 2021 թվականի փետրվարի 18-ի N 202-Ն որոշման պահանջները՝ 2025 թվականի առաջին եռամսյակի ընթացքում պետական գույքի օգտագործման և պահպանման վիճակը բացահայտելու և բարելավելու նպատակով կատարվել են մի շարք աշխատանքներ։ Աշխատանքային խմբի կողմից մոնիթորինգն իրականացվել է պետական սեփականություն համարվող անշարժ գույքի մշտադիտարկման (մոնիթորինգի) 2025 թվականի տարեկան ծրագրում ընդգրկված՝ Երևան քաղաքում և ՀՀ մարզերում գտնվող, ինչպես նաև ծրագրում դեռևս չընդգրկված, սակայն հրատապ ուսումնասիրության կարիք ունեցող մոնիթորինգի ենթակա 68 անվանում գույքի վերաբերյալ։ Մոնիթորինգն իրականացվել է գույքը օգտագործողի կողմից անհատույց օգտագործման, վարձակալության պայմանագրերով, ինչպես նաև քաղաքացիների և կազմակերպությունների կողմից ուղարկված դիմումերի հիմքերով։

**4. Պետական գույքի օտարում**

Հաշվետու ժամանակահատվածում մշակվել և ՀՀ օրենսդրությամբ սահմանված կարգով շրջանառության մեջ է դրվել պետական անշարժ գույքի օտարման մասին ՀՀ կառավարության որոշման 13 նախագիծ, որից 7-ը ընդունվել է, 6-ը գտնվում է շրջանառության մեջ։ Նշված նախագծերով օտարման է ներկայացվել 7 անվանում անշարժ գույք (ըստ օտարման ձևի աճուրդ):

2024-2025 թվականներին ընդունված ՀՀ կառավարության 1 որոշման համաձայն 1 անվանում անշարժ գույք օտարվել է աճուրդով։

Կոմիտեի նախագահի կողմից 2025 թվականի առաջին եռամսյակում հաստատված 6 հրամանների համաձայն աճուրդով օտարման է ներկայացվել 6 անվանում անշարժ գույք, որից օտարվել է 3-ը։

Մշակվել և Կոմիտեի նախագահի կողմից հաստատվել է շարժական գույքի աճուրդով օտարման վերաբերյալ 11 հրաման: Նշված հրամաններով օտարման է ներկայացվել 76 միավոր տրանսպորտային միջոց, 8 միավոր այլ շարժական գույք:

Հաշվետու ժամանակահատվածում Կոմիտեն կնքել է հետևյալ պայմանագրերը՝ 3 պետական գույքի օտարման, 14 պետական սեփականություն հանդիսացող անշարժ գույքի անհատույց օգտագործման, 45 ոչ բնակելի տարածքի վարձակալության, 4 բնակելի տարածքի նվիրատվության, 4 անշարժ գույքի նվիրատվության, 14 անշարժ գույքի նվիրաբերության, 74 շարժական գույքի նվիրաբերության, հողամասից սահմանափակ օգտվելու իրավունքի (գույքային սերվիտուտի) 1 պայմանագիր։ Կնքել են նաև հետևյալ համաձայնագրերը՝ 28 ոչ բնակելի տարածքի անհատույց օգտագործման պայմանագրերում փոփոխություն կատարելու մասին, 73 վարձակալության պայմանագրից ծագող օգտագործման իրավունքի դադարեցման, 11 պետական սեփականություն հանդիսացող անշարժ գույքի անհատույց օգտագործման իրավունքի դադարեցման, 48 վարձակալության պայմանագրերում փոփոխություն կատարելու մասին։

Հաշվետու ժամանակաշրջանում իրականացվել են պայմանագրերի կնքման և դադարեցման 319 գործարք (2024 թվականի նույն ժամանակահատվածի նկատմամբ աճել է 63 գործարքով)։

**5. Պետական գույքի մասնավորեցման, օտարման, անհատույց օգտագործման, վարձակալության և նվիրաբերության պայմանագրերով ստանձնած պարտավորությունների կատարում**

Կոմիտեի գործառույթների շարքում կարևորվում է պետական գույքի մասնավորեցման, օտարման, անհատույց օգտագործման, վարձակալության և նվիրաբերության պայմանագրերով գնորդների կողմից ստանձնած պարտավորությունների կատարման նկատմամբ հսկողության իրականացումը:

2025 թվականի առաջին եռամսյակի ընթացքում՝

- 2 մասնավորեցման պայմանագրերով գնորդները ստանձնել են Ընկերության գործունեության պրոֆիլի պահպանման պարտավորություններ, 1-ը կատարվել է, 1-ի վերաբերյալ դեռևս տեղեկատվություն չի ներկայացվել։

- 3 օտարման պայմանագրերով՝ 1 գնորդ ստանձնել 300 000 000 ՀՀ դրամի պարտավորություն, որը չի կատարվել հաշվարկվել է տուգանք 60 000 000 ՀՀ դրամ։ 1 գնորդ ստանձնել էր վեցամսյա ժամկետում «Անալիտիկ» ՓԲԸ-ի կողմից ներկայացված պահանջներին համապատասխան, իր միջոցների հաշվին իրականացնել 599․4 քառ․մետր մակերեսով անշարժ գույքի, ինչպես նաև 31․55169 հեկտար մակերեսով հողամասի, ինչպես նաև տանիքի վերանորոգման աշխատանքներ, որոնք կատարվել են։ 1 գնորդ ստանձնել է 200 000 000 ՀՀ դրամի ներդրում, որը կատարվել է։

- 2 նվիրաբերության պայմանագրերով 1 նվիրառու ստանձնել է 50 000 000 ՀՀ դրամի պարտավորություն, որը չի կատարվել իրականացվում է պայմանագրի լուծման գործընթաց, իսկ 1 նվիրառու ստանձնել է նվիրաբերված գույքը բժշկական օգնության և սպասարկման նպատակով օգտագործելու պարտավորություն, որը կատարվել է։

- Անհատույց օգտագործման պայմանագրերով 4 փոխառուներ ստանձնել են գործարար ծրագրերով նախատեսված պարտավորություններ, 3 փոխառուի կողմից կատարվել է գործարար ծրագրով նախատեսված պարտավորությունը, 1 փոխառու դեռևս չի ներկայացրել փաստաթղթեր, քանի որ պարտավորության կատարման համար առկա է ժամկետ։

**6. Կոմիտեի կողմից և ընդդեմ Կոմիտեի ներկայացված հայցադիմումները**

Հաշվետու ժամանակահատվածում Կոմիտեն իրականացրել է պետական գույքի կառավարման բոլոր գործարքներով ստանձնած պայմանագրային պարտավորությունների պատշաճ կատարման հսկողություն: Այս ոլորտում Կոմիտեի գործունեությունը կապված է նաև դատարաններում որպես հայցվոր և պատասխանող հանդես գալու հետ:

Հաշվետու ժամանակահատվածում Կոմիտեի կողմից նախապատրաստվել և դատական ատյաններ է ներկայացվել 1 սնանկության պահանջ, 5 հայցադիմում, 1 քրեական գործով քաղաքացիական հայցադիմում, 1 հակընդդեմ հայցադիմումի պատասխան, 5 վերաքննիչ բողոք, 3 վերաքննիչ բողոքի պատասխան, 4 վճռաբեկ բողոք։

Դատական ատյաններում քննվող քաղաքացիական, քրեական, վարչական և սնանկության գործերով ապահովվել է դատական ներկայացուցչություն, ապահովվել է մասնակցություն Հարկադիր կատարումն ապահովող ծառայությունում հարուցված կատարողական գործողությունների արդյունքում իրականացված վտարման աշխատանքներին, մասնակցություն է ապահովել պետական սեփականություն հանդիսացող տարածքների ներխուժումը այլ անձանց կողմից վերացնելու նպատակով ՀՀ ոստիկանության ձեռնարկվելիք միջոցառումներին, մասնակցություն է ապահովվել ՀՀ գլխավոր դատախազությունում, ՀՀ ոստիկանության քրեական ոստիկանությունում, ինչպես նաև հարուցված քրեական գործերով վարույթն իրականացնող նախաքննական մարմիններում (ՀՀ հակակոռուպցիոն և քննչական կոմիտեներում)։

Հաշվետու ժամանակահատվածում իրականացվել է 1 ծառայողական քննություն։

**7. Կոմիտեի ենթակայության «Գույքի գնահատման և աճուրդի կենտրոն» ՊՈԱԿ-ի կողմից իրականացված աշխատանքները.**

Հաշվետու ժամանակահատվածում «Գույքի գնահատման և աճուրդի կենտրոն» ՊՈԱԿ-ի կողմից իրականացվել են հետևյալ աճուրդների կազմակերպման աշխատանքները. 28 միավոր շարժական գույքի (տրանսպորտային միջոց) աճուրդի կազմակերպում, որից կայացել է 11 միավորը, 18 միավոր այլ շարժական գույքի աճուրդի կազմակերպում, որը չի կայացել, 6 տարածքի վարձակալության իրավունքի տրամադրման նպատակով աճուրդի կազմակերպում, որից կայացել է 5 միավորը, 9 միավոր այլ շարժական գույքի պայմանագրային հիմունքներով աճուրդի կազմակերպում, որը չի կայացել, 22 միավոր շարժական գույքի (տրանսպորտային միջոց) պայմանագրային հիմունքներով աճուրդի կազմակերպում, որից կայացել է 7 միավորը, 3 միավոր անշարժ գույքի պայմանագրային հիմունքներով աճուրդի կազմակերպում, որը չի կայացել:

ՊՈԱԿ-ի կողմից կատարվել են Կոմիտեին ամրացված ՀՀ Արմավիրի մարզում գտնվող 27 միավոր և Երևան քաղաքում՝ 24 միավոր անշարժ գույքի գույքագրման աշխատանքներ, պետական գույքի էլեկտրոնային հաշվառման համակարգ է մուտքագրվել 101 միավոր անշարժ գույք (Երևան քաղաքում՝ 74, ՀՀ Արմավիրի մարզում՝ 27)։

ՊՈԱԿ-ի կողմից իրականացվել է 848 միավոր շարժական գույքի պահառություն, ընդունվել է պահառության 393 միավոր տրանսպորտային միջոց, իսկ պահառությունից հանվել է (հանձնվել է գնորդներին կամ կազմակերպություններին) 17 միավոր տրանսպորտային միջոց։

ՊՈԱԿ-ի կողմից իրականացվել են հետևյալ սպասարկման աշխատանքները՝

- ոչ կառավարական շենքերում՝ 9,467․18 քառ.մ մակերեսի, Կառավարական 2-րդ շենքում 31,747 քառ.մ մակերեսի, Կառավարական 3-րդ շենքում 30,897 քառ.մ մակերեսի։

- կնքվել են սպասարկման ծառայությունների մատուցման 2 և լուծվել սպասարկման ծառայությունների մատուցման 2 պայմանագրեր, իրականացվել է 2 միավոր անշարժ գույքի պահառություն։

**8. «Կարեն Դեմիրճյանի անվան մարզահամերգային համալիր» ՊՈԱԿ-ի կողմից կատարված աշխատանքները**

Հաշվետու ժամանակահատվածում «Կարեն Դեմիրճյանի անվան մարզահամերգային համալիր» ՓԲԸ-ում (այսուհետ՝ ՓԲԸ) անցկացվել է 26 միջոցառում, (այդ թվում՝ համերգներ, փառատոններ, ցուցահանդեսներ և այլ միջոցառումներ), անցկացվել է ամուսնության հանդիսավոր գրանցման 3 արարողակարգ։ Հաշվետու ժամանակահատվածում ՓԲԸ-ի կողմից կազմակերպվել է կատարվել են ընթացիկ վերանորոգման (կոսմետիկ) և մարզահամերգային համալիրի բաց աստիճանահարթակի ստորգետնյա անցումի հիմնանորոգման աշխատանքները։

ՓԲԸ-ի ընդհանուր հաշվարկային ֆինանսական մուտքերը կազմել են 192,960.9 հազ.դրամ, այդ թվում՝ պետության կողմից տրամադրվող պահպանության դրամաշնորհի շրջանակներում՝ 24,280 հազ.դրամ, ձեռնարկատիրական ֆինանսական մուտքերը կազմել են 168,680․9 հազ. դրամ։

ՓԲԸ-ի ֆինանսական ելքերը կազմել են 177,833 հազ.դրամ։ Ծախսերի հիմնական մասն ուղղվել է ՄՀՀ կառույցի պահպանմանը, ինչպես նաև առաջին եռամսյակում տեղի ունեցած թվով 26 միջոցառումների սպասարկմանը:

Կոմունալ ծառայությունների գծով ծախսը (էլեկտրաէներգիա, գազամատակարարում, ջրամատակարարում, կապ) կազմել է 73,990 հազ.դրամ, պահնորդական ծառայության գծով ծախս՝ 6,151 հազ.դրամ, հարկերի գծով ծախս՝ 36,441 հազ.դրամ, աշխատավարձի գծով՝ 26,495 հազ. դրամ, ապահովագրության ծախսը (այդ թվում՝ բժշկական ապահովագրություն)՝ 1,740 հազար դրամ, այլ ծախսերը (այդ թվում` միջոցառումների կազմակերպմանն ուղղված ծախսեր, ընթացիկ նորոգման ծախսեր, կառույցի վերազինմանն ուղղված ծախսեր) կազմել են 33,016 հազար ՀՀ դրամ:

**9. Պետական գույքի մասնավորեցումից, օտարումից և վարձակալությունից ստացված միջոցներ**

2025 թվականի առաջին եռամսյակի ընթացքում՝

**Պետական գույքի օտարումից** ստացված միջոցները կազմել են 595,305.3 հազ.դրամ կամ 2024թ.-ի նույն ժամանակահատվածի 6,381,738.3 հազ.դրամի համեմատ նվազել է 90.67 %-ով, որից՝ ՀՀ պետական բյուջե է մուտքագրվել 462,710.6 հազ.դրամ կամ 2024թ.-ի նույն ժամանակահատվածի 6,112,383.5 հազ.դրամի համեմատ նվազել է 92.43 %-ով, իսկ համապատասխան համայնքային բյուջեներ՝ 132,594.7 հազ.դրամ կամ 2024թ.-ի նույն ժամանակահատվածի 269,354.8 հազ.դրամի համեմատ նվազել է 50.77 %-ով:

**Պետական գույքի մասնավորեցումից** ստացված միջոցները կազմել են 1,820.0 հազ.դրամ կամ 2024թ.-ի նույն ժամանակահատվածի 2,302.6 հազ.դրամի համեմատ նվազել է 20.96 %-ով, որն էլ ամողջությամբ փոխանցվել է ՀՀ պետական բյուջե:

**Պետական գույքի վարձակալությունից** փաստացի ՀՀ պետական բյուջե է մուտքագրվել 209,379.8 հազ.դրամ կամ 2024թ.-ի նույն ժամանակահատվածի 168,152.1 հազ.դրամի համեմատ աճել է 24.52 %-ով:

ՀՀ պետական սեփականություն հանդիսացող շենքերի և շինությունների տանիքներին ու ձեղնահարկերում **կապի սարքավորումների տեղակայման և սպասարկման պայմանագրերից** փաստացի հավաքագրվել է 87,457.7 հազ. դրամ կամ 2024թ.-ի նույն ժամանակահատվածի 88,187.2 հազ.դրամի նվազել է 0.83 %-ով, որից՝ 16,096.5 հազ.դրամը մուտքագրվել է ՀՀ պետական բյուջե կամ 2024թ.-ի նույն ժամանակահատվածի 18,338.1 հազ.դրամի համեմատ նվազել է 12.22 %-ով, համապատասխան ՊՈԱԿ-ների բյուջեներ՝ 56,808.6 հազ. դրամ կամ 2024թ.-ի նույն ժամանակահատվածի 69,445.3 հազ.դրամի համեմատ նվազել է 18.20 %-ով:

**Ամփոփում.** վերը նշված ուղղություններով ստացված դրամական միջոցները կազմել են 893,962.8 հազ.դրամ, որից ՀՀ պետական բյուջե է փոխանցվել 690,006.9 հազ.դրամ։

**10. Օրենսդրության բարելավումներ և բարեփոխումներ**

Հաշվետու ժամանակահատվածում՝ Կոմիտեի կողմից մշակվել և օրենսդրությամբ սահմանված կարգով ընդունվել են.

- «ՀՀ հողային օրենսգրքում փոփոխություններ և լրացումներ կատարելու մասին» և կից ներկայացված օրենքների նախագծերի նախագծերի լրամշակված տարբերակը ԱԺ-ի երկրորդ ընթերցմանը ներկայացնելու համար ներկայացվել է ՀՀ կառավարություն։

Հաշվետու ժամանակահատվածում՝ Կոմիտեի կողմից մշակվել և օրենսդրությամբ սահմանված կարգով շրջանառության մեջ են դրվել.

- «Մինչև 50 տոկոս պետական մասնակցությամբ առևտրային կազմակերպություններում պետական բաժնեմասի կառավարման՝ պետության կողմից լիազորված ներկայացուցիչների ընտրության մրցույթի անցկացման, պետական մասնակցությամբ առևտրային կազմակերպություններում պետական բաժնեմասի կառավարման՝ պետության կողմից լիազորված ներկայացուցիչների, վերստուգող հանձնաժողովի անդամի աշխատանքների գնահատման կարգը, պետական մասնակցությամբ առևտրային կազմակերպություններում՝ պետության կողմից լիազորված ներկայացուցիչների հետ կնքվող աշխատանքային օրինակելի պայմանագիրը և պետական մասնակցությամբ առևտրային կազմակերպություններում՝ պետության կողմից լիազորված ներկայացուցիչների, վերստուգող հանձնաժողովի անդամի աշխատանքների գնահատման համար անհրաժեշտ հաշվետվության օրինակելի ձևը հաստատելու մասին» ՀՀ կառավարության որոշման նախագիծը։ Նախագծի վերաբերյալ կարծիքներն ամփոփվում են։

- «Գույք հետ վերցնելու և ամրացնելու մասին» ՀՀ կառավարության որոշման նախագիծը։

- «Հայաստանի Հանրապետության կառավարության 2023 թվականի ապրիլի 21-ի N 595-Ն որոշման մեջ փոփոխություններ կատարելու մասին» ՀՀ կառավարության որոշման նախագիծը։

- «Հայաստանի Հանրապետության կառավարության 2023 թվականի ապրիլի 21-ի N 595-Ն որոշման մեջ լրացում կատարելու մասին» ՀՀ կառավարության որոշման նախագիծը։

- «ՀՀ կառավարության 2007 թվականի փետրվարի 8-ի N134-Ն որոշման մեջ փոփոխություններ կատարելու մասին» և «ՀՀ կառավարության 2007 թվականի ապրիլի 5-ի N484-Ն որոշման մեջ փոփոխություն կատարելու մասին» ՀՀ կառավարության որոշման նախագծերը։

- «ՀՀ կառավարության 2022 թվականի դեկտեմբերի 22-ի թիվ 2057-Ն որոշման մեջ փոփոխություններ կատարելու մասին» ՀՀ կառավարության որոշման նախագիծը։

- Հանրակացարանային բնակարանային ֆոնդի սեփականաշնորհման մասին ՀՀ կառավարության որոշման նախագիծը /13 ընտանիք, 14 բնակելի տարածք և 37 անձ/։

- «Պետական գույքի կառավարման 2024-2026 թվականների ծրագրի կատարման 2024 թվականի տարեկան հաշվետվությունը հաստատելու մասին» ՀՀ կառավարության որոշման նախագիծը։

Հաշվետու ժամանակահատվածում մշակվել և օրենսդրությամբ սահմանված կարգով ՀՀ վարչապետի աշխատակազմի քննարկմանն են ներկայացվել հետևյալ իրավական ակտերը՝

- «Պետական գույքի կառավարման մասին» նոր օրենքի և հարակից օրենքների նախագծերը։

- «Պետական գույքի մասնավորեցման 2017-2020 թվականների ծրագրի կատարման 2024 թվականի տարեկան հաշվետվությունը» օրենքի նախագիծը։

- ««Պետական ոչ առևտրային կազմակերպությունների մասին» օրենքում փոփոխություններ կատարելու մասին», ««Գնահատման գործունեության մասին» օրենքում լրացում կատարելու մասին», «Հիմնադրամների մասին» օրենքում փոփոխություն կատարելու մասին», ««Հայաստանի Հանրապետության բյուջետային համակարգի մասին» օրենքում լրացումներ կատարելու մասին», ««Կառավարչական իրավահարաբերությունների կարգավորման մասին» օրենքում փոփոխություններ և լրացումներ կատարելու մասին» և ««Բաժնետիրական ընկերությունների մասին» օրենքում փոփոխություն կատարելու մասին» օրենքների նախագծերի (պետական մարմինների կողմից գույքերի վարձակալություն) լրամշակված տարբերակը։

- Հայաստանի Հանրապետության վարչապետի 2018 թվականի հունիսի 11-ի N 706-Ա որոշման մեջ փոփոխություն կատարելու մասին ՀՀ վարչապետի որոշման լրամշակված նախագիծը։

- «Հայաստանի Հանրապետության կառավարության 2023 թվականի նոյեմբերի 30-ի N 2102-Ն որոշման մեջ լրացում կատարելու մասին» ՀՀ կառավարության որոշման նախագիծը։

- «Բնակելի տարածքներ նվիրելու մասին» ՀՀ կառավարության որոշման նախագիծը, որով նվիրատվությամբ են տրամադրվում 3 բնակելի տարածք (2 ընտանիք և 6 անձ)։

- «Պետական գույքի վարձակալության տրամադրման և վարձավճարների հաշվարկման կարգը հաստատելու ու ՀՀ կառավարության 2020 թվականի հունիսի 4-ի թիվ 914-Ն որոշումն ուժը կորցրած ճանաչելու մասին» ՀՀ կառավարության որոշման նախագիծը։

Հաշվետու ժամանակահատվածում.

- 2025 թվականի փետրվարի 17-ին հաստատվել է Կոմիտեի նախագահի N 68-Ա հրամանը,

- 2025 թվականի փետրվարի 24-ին հաստատվել է Կոմիտեի նախագահի N 83-Ա հրամանը,

- 2025 թվականի փետրվարի 24-ին հաստատվել է Կոմիտեի նախագահի N 86-Ա հրամանը,

- 2025 թվականի մարտի 12-ին հաստատվել է Կոմիտեի նախագահի N 110-Ա հրամանը,

- 2025 թվականի ապրիլի 4-ին հաստատվել է Կոմիտեի նախագահի N 147-Ա հրամանը։